Държавен вестник, бр. 30, 2026 г., стр. 38

СТР.  38	
Д Ъ Р Ж А В Е Н  В Е С Т Н И К 	
БРОЙ  30
ВЪРХОВЕН 
АДМИНИСТРАТИВЕН СЪД
РЕШЕНИЕ № 5125
от 19 май 2025 г.
по административно дело № 6887 от 2024 г.
Върховният административен съд на Репуб­
лика България – осмо отделение, в съдебно 
заседание на двадесет и седми януари две 
хиляди двадесет и пета година в състав: 
председател: Димитър Първанов, членове: 
Василка Шаламанова, Мария Тодорова, при 
секретар Снежана Тодорова и с участието 
на прокурора Никола Невенчин изслуша 
докладваното от съдията Мария Тодорова по 
административно дело № 6887/2024 г.
Производството е по чл. 185 и сл. от АПК.
Образувано е по жалба на Националното 
сдружение на частните болници – юридичес­
ко лице с нестопанска цел, със седалище в 
гр. София, представлявано от К. Г., пода­
дена чрез адв. Величкова, против отделни 
разпоредби на Националния рамков договор 
№ РД-НС-01-2 от 1.09.2023 г. за медицинските 
дейности между Националната здравноосигу­
рителна каса и Българския лекарски съюз за 
2023 – 2025 г., а именно: чл. 394; чл. 409, ал. 3 
в частта „и по изпълнители на БМП“; чл. 409, 
ал. 4, т. 2 и 3, и двете в частта „закупувани 
само в рамките на месечните стойности по 
приложение № 2 към договорите на изпълни­
телите на БМП“; чл. 409, ал. 8; чл. 409, ал. 9; 
чл. 409, ал. 10; чл. 410, ал. 1 – 13; чл. 411; 
чл. 28, ал. 3 и ал. 4, т. 2 и чл. 26а.
В жалбата са наведени доводи за проти­
воречие на оспорените разпоредби с норма­
тивни актове от по-висок ранг. Сочи се, че 
нормите преповтарят и доразвиват законовата 
регламентация, дадена в чл. 55а от Закона 
за здравното осигуряване, който е обявен 
за противоконституционен с Решение № 6 
от 11.04.2024 г. на Конституционния съд 
на Република България, постановено по 
к.д. № 15/2023 г., поради което отпадането на 
законовото основание за приемане на оспо­
рените текстове е основание за изричната им 
отмяна. Навеждат се и доводи за нищожност 
на разпоредбата на чл. 410 от Националния 
рамков договор № РД-НС-01-2 от 1.09.2023 г. 
за медицинските дейности между Национал­
ната здравноосигурителна каса и Българския 
лекарски съюз за 2023 – 2025 г. с оглед на 
това, че в ЗЗО и Закона за бюджета на НЗОК 
за 2023 г. и Закона за бюджета на НЗОК за 
2024 г. няма законова делегация за приемане 
на подобен механизъм. На последно място се 
излагат аргументи за несъответствие на оспо­
рените норми с целта на закона. Отправеното 
към съда искане е за отмяна на отделните 
разпоредби на Националния рамков договор 
№ РД-НС-01-2 от 1.09.2023 г. за медицинските 
дейности между Националната здравноосигу­
рителна каса и Българския лекарски съюз за 
2023 – 2025 г. В съдебно заседание жалбата се 
поддържа чрез адв. Величкова. Претендира 
се присъждане на разноски.
С определение от 8.10.2024 г. е допуснато 
присъединяване на „Специализирана болница 
за активно лечение по очни болести „Ден“ 
ЕООД към оспорване на разпоредбите на 
подзаконовия нормативен акт. С подадената 
молба се споделят изцяло доводите в жалба­
та на Националното сдружение на частните 
болници и се отправя искане за отмяна на 
разпоредбите. Оспорването се поддържа в 
представено писмено становище, подадено 
чрез адв. Кършев.
Ответникът – министърът на здравеопаз­
ването, чрез юрк. Нинова оспорва жалбите 
като неоснователни. Твърди, че всички тек­
стове (с изключение на чл. 394 и чл. 409, ал. 8 
от рамковия договор) са приети в съответ­
ствие със Закона за здравното осигуряване и 
Закона за бюджета на НЗОК за 2023 г. и за 
2024 г. Претендира присъждане на разноски 
за юрисконсултско възнаграждение.
Ответникът – Националната здравнооси­
гурителна каса, чрез юрк. Петрова изразява 
становище за неоснователност на жалбите и 
за съответствие на оспорените разпоредби с 
приложимото законодателство.
Ответникът – Българският лекарски съюз, 
не изразява становище.
Прокурорът от Върховната касационна 
прокуратура дава мотивирано заключение 
за основателност на оспорването.
Върховният административен съд, състав 
на осмо отделение, като прецени доказател­
ствата по делото, оплакванията и становищата 
на страните и заключението на прокурора, 
прие за установено следното:
Жалбите са подадени против отделни 
разпоредби на Националния рамков договор 
№ РД-НС-01-2 от 1.09.2023 г. за медицинските 
дейности между Националната здравноосигу­
рителна каса и Българския лекарски съюз за 
2023 – 2025 г. (НРДМД 2023 – 2025 г.), който 
по силата на чл. 4а от Закона за здравното 
осигуряване (ЗЗО) е нормативен админи­
стративен акт, с действие на територията 
на цялата страна за определен срок и е за­
дължителен за НЗОК, РЗОК, изпълнителите 
на медицинска помощ, осигурените лица и